CELEX: 32016R0238
Language: da
Date: 2016-02-19 00:00:00
Title: Kommissionens forordning (EU) 2016/238 af 19. februar 2016 om ændring af bilaget til forordning (EU) nr. 579/2014 om fritagelse af transport af flydende olier og fedtstoffer ad søvejen fra visse bestemmelser i bilag II til Europa-Parlamentets og Rådets forordning (EF) nr. 852/2004 (EØS-relevant tekst)

20.2.2016   
            
            
               DA
            
            
               Den Europæiske Unions Tidende
            
            
               L 45/1
            
         KOMMISSIONENS FORORDNING (EU) 2016/238
   af 19. februar 2016
   om ændring af bilaget til forordning (EU) nr. 579/2014 om fritagelse af transport af flydende olier og fedtstoffer ad søvejen fra visse bestemmelser i bilag II til Europa-Parlamentets og Rådets forordning (EF) nr. 852/2004
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (1), særlig artikel 13, stk. 2, og
   ud fra følgende betragtninger:
   
               (1)
            
            
               Kommissionens forordning (EU) nr. 579/2014 (2) fastsætter en fritagelse på visse betingelser fra punkt 4 i kapitel IV i bilag II til forordning (EF) nr. 852/2004 for så vidt angår transport i søgående fartøjer af flydende olier og fedtstoffer (i det følgende benævnt »olier eller fedtstoffer«), der er bestemt til eller som sandsynligvis vil blive anvendt til konsum på visse betingelser.
            
         
               (2)
            
            
               Disse betingelser vedrører skibsudstyr og skibsfartspraksis samt kriterier vedrørende de stoffer, der transporteres i et søgående fartøj som foregående ladning. Stoffer, som opfylder disse kriterier, er anført i bilaget til forordning (EU) nr. 579/2014 (listen over acceptable foregående ladninger).
            
         
               (3)
            
            
               I listen over acceptable foregående ladninger gives der i det kombinerede punkt »ammoniumnitratopløsning og calciumnitratopløsning (CN-9) og dets dobbeltsalt« ikke en tilstrækkelig beskrivelse af denne ladning, hvilket skaber forvirring blandt skibenes befragtere. Derfor bør listen over acceptable foregående ladninger ændres, så den indeholder de andre former, som calciumnitrat kan have, såsom kalkammonsalpeter, calcium(II)nitratdehydrat, og calciumnitrattetrahydrat. Alle disse former har de samme risikoprofiler og adskiller sig kun fra hinanden ved molekylernes indhold af krystalvand.
            
         
               (4)
            
            
               Ekspertpanelet for Forurenende Stoffer i Fødevarekæden under Den Europæiske Fødevaresikkerhedsautoritet bekræftede på sit 68. plenarmøde (3), at disse forskellige former for calciumnitratopløsninger kun adskiller sig ved deres hydratationsnummer, og konkluderede, at deres tilstedeværelse ikke påvirker de toksikologiske egenskaber og den kemiske reaktivitet på anden måde end de stoffer, der oprindelig var opført i det kombinerede punkt.
            
         
               (5)
            
            
               Det er derfor hensigtsmæssigt at ændre listen over acceptable foregående ladninger i bilaget til forordning (EU) nr. 579/2014.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Bilaget til forordning (EU) nr. 579/2014 ændres som angivet i bilaget til nærværende forordning.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. februar 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 139 af 30.4.2004, s. 1.
   
      (2)  Kommissionens forordning (EU) nr. 579/2014 af 28. maj 2014 om fritagelse af transport af flydende olier og fedtstoffer ad søvejen fra visse bestemmelser i bilag II til Europa-Parlamentets og Rådets forordning (EF) nr. 852/2004 (EUT L 160 af 29.5.2014, s. 14).
   
      (3)  Referat af det 68. plenarmøde i Ekspertpanelet for Forurenende Stoffer i Fødevarekæden (EFSA/CONTAM/2330), som findes på http://www.efsa.europa.eu/en/events/event/141125b-m.pdf
   
      BILAG
      I bilaget til forordning (EU) nr. 579/2014 foretages følgende ændringer:
      
                  1)
               
               
                  I 12. række erstattes det kombinerede punkt »Ammoniumnitratopløsning | Calciumnitratopløsning (CN-9) og dets dobbeltsalt« af følgende særskilte rækker:
                  
                              »Ammoniumnitratopløsning
                           
                           
                              6484-52-2
                           
                        
                              Kalkammonsalpeter
                           
                           
                              15245-12-2«
                           
                        
            
                  2)
               
               
                  Følgende rækker indsættes under den 13. række (rækken »Calciumchloridopløsning«):
                  
                              »Calciumnitrat
                           
                           
                              10124-37-5
                           
                        
                              Calcium(II)nitratdehydrat
                           
                           
                              35054-52-5
                           
                        
                              Calciumnitrattetrahydrat
                           
                           
                              13477-34-4«